પરિણામે જ્યારે ટ્રેન આવે છે ત્યારે દોડીને ટ્રેન પકડવી પડે છે. વરસાદમાં પ્લૅટફૉર્મ પરના પાણીને કારણે કેટલાય લોકો સ્લિપ પણ થઈ જતા હોય છે. લોકોને હેરાન ન થવું પડે એ માટે અહીં વહેલી તકે છાપરાં લગાવવા જોઈએ.’અન્ય એક પ્રવાસીએ મિડ-ડે LOCALને જણાવ્યું હતું કે ‘પ્લૅટફૉર્મ પર છાપરાંની અછતને કારણે રોજ પ્રવાસ કરતા સેંકડો લોકોને તકલીફ થઈ રહી છે, છતાં પણ રેલવે- પ્રશાસનને છાપરાં નાખવાની ફુરસદ હજી સુધી મળી નથી. અપૂરતાં છાપરાંને કારણે વરસાદ આવતાં પ્લૅટફૉર્મ પર પાણી-પાણી થઈ જાય છે. આવા પ્લૅટફૉર્મ પરથી પસાર થતા દરેક પ્રવાસીને પરેશાની સહન કરવી પડતી હોય છે માટે પ્રવાસીઓ માટે અહીં છાપરાં લગાવવા અનિવાર્ય છે.’